b'\n_START_ARTICLE_\nPetar II. Petrovi\xc4\x87 Njego\xc5\xa1\n_START_SECTION_\n\xc5\xbdivljenjepis\n_START_PARAGRAPH_\nIzobra\xc5\xbeeval se je v cetinjskem samostanu, polo\xc5\xbeaj vladike, cerkvenega in posvetnega vladarja \xc4\x8crne gore, pa je prevzel pri 17 letih. Zavedajo\xc4\x8d se potrebe, da \xc4\x8crna gora postane sodobna dr\xc5\xbeava, je pomiril prepire med posameznimi plemeni in ustanovil senat, prvo izvr\xc5\xa1no vejo oblasti. Vzpostavil je sodi\xc5\xa1\xc4\x8da, za\xc4\x8del s pobiranjem davkov, utrdil meje svoje dr\xc5\xbeave, gradil ceste ter ustanovil prvo \xc5\xa1olo in tiskarno, poleg tega pa je ustvarjal svoje pesmi. Med njimi je verjetno najbolj znana pesnitev Gorski venec, v katerem pi\xc5\xa1e o svoji domovini. _NEWLINE_Pokopan je v majhni kapeli vrh gore Lov\xc4\x87en, kjer je bil kasneje zgrajen njegov mavzolej.'